পলাশ

থাম্ব|240x240পিক্সেল|বসন্ত ঋতুতে পলাশ
**পলাশ** মাঝারি আকারের পর্ণমোচী বৃক্ষ। এটির বৈজ্ঞানিক নাম *Butea monosperma*। বৃক্ষটি Fabaceae পরিবারের সদস্য। তবে পলাশ গাছ তার ফুলের জন্যই সবচেয়ে বেশি পরিচিত।

সংস্কৃততে এটি **কিংশুক** এবং মনিপুরী ভাষায় **পাঙ গোঙ** নামে পরিচিত।

## বর্ণনা
পলাশ গাছ সর্বোচ্চ ১৫ মিটার পর্যন্ত উঁচু হয়ে থাকে। শীতে গাছের পাতা ঝরে যায়। এর বাকল ধূসর। শাখা-প্রশাখা ও কাণ্ড আঁকাবাঁকা। নতুন পাতা রেশমের মতো সূক্ষ্ম। গাঢ় সবুজ পাতা ত্রিপত্রী, দেখতে অনেকটা মান্দার গাছের পাতার মতো হলেও আকারে বড়।

বসন্তে এ গাছে ফুল ফোটে। টকটকে লাল ছাড়াও হলুদ ও লালচে কমলা রঙের পলাশ ফুলও দেখা যায়। পলাশ ফুল ছোট, ফুল ২ থেকে ৪ সে.মি. লম্বা হয়।

পলাশের ফল দেখতে অনেকটা শিমের মতো। বাংলাদেশে প্রায় সব জায়গাতে কমবেশি পলাশ গাছ দেখতে পাওয়া যায়।

## বিস্ত‌ৃতি
ভারত, বাংলাদেশ, নেপাল, শ্রীলঙ্কা, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া পর্যন্ত বিস্ত‌ৃত।

## সাহিত্যে পলাশ ফুল
বাংলা সাহিত্যে পলাশ ফুলের প্রসঙ্গ এসেছে নানাভাবে। কবি নজরুল তার একটি গানে লিখেছেন-

এছাড়াও বাংলাদেশের জনপ্রিয় একটি দেশাত্মবোধক গানে এর উল্লেখ পাওয়া যায়- *‘আমায় গেঁথে দাও না মাগো একটি পলাশ ফুলের মালা...’*   

রবীন্দ্রনাথ ঠাকুরের অনেক কবিতা ও গানেও পলাশ ফুলের উল্লেখ আছে। যেমন -  দোলের গান, ওরে গৃহবাসীতে "রাঙা হাসি রাশি রাশি, অশোকে পলাশে' বা ফাগুন হাওয়ায় হওয়ায় গানে "তোমার   অশোকে কিংশুকে, অলক্ষ্য রঙ লাগল আমার অকারণের সুখে"।
## সাংস্কৃতিক অনুষঙ্গ
জনশ্রুতি অনুযায়ী, সোমরস সিক্ত একটি বাজপাখির পালক থেকে এই গাছের উৎপত্তি হয়েছিল। বায়ুপুরাণ অনুসারে, যমের শরীরের ডান দিক থেকে এই উদ্ভিদের জন্ম হয়েছিল। এই চমৎকার গাছটি হিন্দু ও বৌদ্ধ উভয় ধর্মাবলম্বীদের কাছেই পূজনীয়। বলা হয় যে, দ্বিতীয় মেধঙ্কর বুদ্ধ এই গাছের নিচেই বোধিজ্ঞান লাভ করেছিলেন।

পশ্চিমবঙ্গে এটি বসন্তের সাথে যুক্ত, বিশেষ করে নোবেল বিজয়ী রবীন্দ্রনাথ ঠাকুরের কবিতা ও গানে এর উজ্জ্বল কমলা রঙের মতো ফুলকে আগুনের সাথে তুলনা করা হয়। শান্তিনিকেতনে এই ফুল বসন্ত উৎসবের এক অপরিহার্য অঙ্গে পরিণত হয়েছে। ঐতিহাসিক পলাশীর যুদ্ধের জন্য বিখ্যাত পলাশী গ্রামের নামকরণ এই গাছের নাম অনুসারেই হয়েছে।

ঝাড়খণ্ড রাজ্যে পলাশ লোক ঐতিহ্যের সাথে মিশে আছে। অনেক লোকজ সাহিত্যে পলাশকে "বনের আগুন" হিসেবে বর্ণনা করা হয়। ঝাড়খণ্ডের পর্ণমোচী অরণ্যগুলোর সৌন্দর্য তখন চরম সীমায় পৌঁছায় যখন বেশিরভাগ গাছ পাতা ঝরিয়ে দেয় এবং পলাশ পূর্ণ প্রস্ফুটিত হয়। পলাশ ঝাড়খণ্ডের রাজ্য ফুল।
বলা হয় যে, এই গাছটি অগ্নিদেবের একটি রূপ। তেলেঙ্গানায় শিবরাত্রির সময় শিবের উপাসনায় এই ফুল বিশেষভাবে ব্যবহৃত হয়। তেলুগু ভাষায় এই গাছকে *মোদুগা চেট্টু* বলা হয়।

কেরালাতে একে *প্লাসু*, *চামাতা* বা *বিশালনারায়ণ* বলা হয়। *চামাতা* শব্দটি মূলত সংস্কৃত শব্দের চলিত রূপ, যার অর্থ অগ্নিহোত্র বা অগ্নি আচারের জন্য ব্যবহৃত কাঠের ছোট টুকরো। বেশিরভাগ পুরনো নাম্বুদিরি (কেরল ব্রাহ্মণ) বাড়িতে এই গাছ দেখা যায় কারণ তাদের অগ্নি আচারে এটি ব্যাপকভাবে ব্যবহৃত হয়। তামিল ব্রাহ্মণদের *সমিধ দানম* নামক একটি দৈনিক অগ্নিহোত্র আচার রয়েছে, যেখানে এই গাছের বাকল একটি প্রধান উপাদান এবং এটি ব্রহ্মচারীদের জন্য অত্যন্ত প্রয়োজনীয় একটি আচার।
[থাম্ব|ভারতের ঝাড়খণ্ডের [রাঁচি|রাঁচিতে প্রস্ফুটিত পলাশ গাছ]]

## চিত্রশালা

চিত্র:Dhak (Butea monosperma) flowers in Kolkata I IMG 4225.jpg|পলাশ ফুল
চিত্র:STS 001 Butea monosperma.jpg|গাছের ডালে একগুচ্ছ পলাশ ফুল

চিত্র:Bute monos 110902-17482 bal.JPG|পলাশ গাছের পাতা
চিত্র:Butea monosperma (Dhak) fruits at Canopy W2 IMG 7498.jpg|বীজ/ফল
চিত্র:Dhak (Butea monosperma) flowers on ground in Kolkata Im IMG 4255.jpg|গাছের নিচে ঝরে পড়া পলাশ ফুল
চিত্র:Butea monosperma flowers in Chittagong (01).jpg|পলাশ ফুল, ফেব্রুয়ারি, চট্টগ্রাম, বাংলাদেশ
চিত্র:Yellow butea.JPG|হলুদ রঙের পলাশ
চিত্র:Yellow Flame of the Forest.jpg|পলাশ ফুল (হলুদ)


## তথ্যসূত্র

## বহিঃসংযোগ

বিষয়শ্রেণী:ফুল
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:ভিয়েতনামের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:ঝাড়খণ্ডের প্রতীক